Lech
Dor Lech isch a rächdor Näabafluss vo dor Donau, en Östreich und en Deidschland. Är isch 264 km laang. Sae Quäll isch en Vorarlberg; dornåch laofd-or durch s esdreichische Bundesland Tirol ond gåd emm siidbåerischa Rain en d Donau nae.

Geografisches 
Ãfanga duad dor Lech bei Zürs-Lech em Lechquellagebirg, nordesdlich vom Arlbärgpass em esdreichischa Bundesland Vorarlberg. Firrs aerschde bilded-or d Grenz zwischa de „Lechtaler Alpen“ ond de „Allgäuer Alpen“. Bei Fissa gåd-or ens „Alpenvorland“ ibor. Uff saem Wäag zor Donau kommd-or an folgende graeßore Sdedd vorbei: Reutte (en Tirol, älle weidore Städt en Bayern:) Fissa, Lächbrugg, Schongau, Landsbärg, Augsburg (Sitz vom båerischa Regiirungsbezirk Schwaba). Ogfär 10 km ondorhalb vo Donauwörth gåd-or en d Donau nae.

Nåch dor deidsch-esdreichischa Grenz nemmd-or Vils uff. Bei Fissa isch dor Lechfall ond nå durchquerd dor Lech Båerisch-Schwåba und Oberbåera. D graesde Sdedd am send Landsberg am Lech ond Augsburg. Dord nemmd-or ao saen gräesdaa Näabafluss, d Wärdach uff. Bei Rain gåd-or en d Donau.

Språchlichs 
Dor Lech isch en dor Velgorwandorung em Graosa und Ganza d Grenz zwisch-m alemanischa ond-m båerischa Sdammesgebiid gwäa. Aus demm Grond isch-or bis haed uff weide Stregga ao d Språchgrenz vom schwäbischa und vom båerischa Dialäggd. D Grenz zwischa denne båede Dialäggd isch also ed endlang dor Illor, am Grenzfluss zwischa Bada-Wirddabärg ond Båara, sondorn endlang vomm Lech. Em Gebiid zwischa Iller ond Lech schwäddsd-mor s so gnannde Osd-Schwäbisch. Enzwischa hådd dord a bissle båerischor Aefluss Aezug ghalda, weil dui Gẽged seid 1803 dank em Napoleon zo Båera ghaerd.

Weblink 

Fluss (Donauizugsgebiet)
Fluss (Bayern)
Fluss (Öschtriich)
Geografii vo Vorarlberg
Geografii vom Tirol